Document ID: 32007R0146

32007R0146
L 046/9
SLUŽBENI LIST EUROPSKE UNIJE
15.02.2007.
UREDBA KOMISIJE (EZ) br. 146/2007
od 15. veljače 2007.
o izmjeni Uredbe (EEZ) br. 3440/84 u pogledu uvjeta za neke povlačne mreže za plovila opremljena crpnim sustavima na palubi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), a posebno njezin članak 48.,
budući da:
(1)
Uredba Komisije (EEZ) br. 3440/84 (2) određuje detaljna pravila u vezi s pričvršćivanjem naprava na povlačne mreže, danske potegače i slične mreže.
(2)
Kako bi se osigurala sigurnost posade, potrebno je u 2007. provoditi dodatne mjere u vezi s tehničkim uvjetima koje ne utječu na selektivnost, za plovila opremljena crpnim sustavima na palubi.
(3)
Uredbu (EEZ) br. 3440/84 potrebno je stoga odgovarajuće izmijeniti.
(4)
Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
U članku 8. Uredbe (EEZ) br. 3440/84 dodaje se sljedeći stavak 4.:
„4. Odstupajući od odredbi iz stavka 2., plovila koja su opremljena crpnim sustavima na palubi mogu pričvrstiti konop na repu vreće na udaljenosti ne većoj od 10 m od stražnjih mrežnih oka repa vreće kad love povlačnim mrežama veličine mrežnog oka manje od 70 mm.”
Članak 2.
Ova Uredba stupa na snagu trećeg dana od objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. veljače 2007.

Labels: 7
6